**§ 10. Pildindusseadmed ja nende keskkonnahoidlikud kriteeriumid**

1. Pildindusseadmed käesoleva määruse tähenduses on tooted, mis on mõeldud kasutamiseks kontoris või kodus või mõlemas ning millel on üks või mitu järgmist funktsiooni:
2. märgistusprotsessi käigus kas võrgu/kaardiliidese kaudu saadud digikujutised või paberkandjalt skännimise/kopeerimise teel prinditud kujutise tootmine paberdokumendi või fotona;
3. digikujutise loomine paberkandjalt skännimise/kopeerimise teel.
4. Pildindusseadmed on liigitatud tüübi järgi:
5. „Printer“ on toode, mille põhifunktsioon on valmistada elektroonilisest sisendist paberkandjal väljund. Printer suudab vastu võtta infot ühe kasutajaga või võrku ühendatud arvutitest või muudest sisendseadmetest (nt digikaamerad). See määratlus hõlmab tooteid, mida müüakse printeritena, ning printereid võib saada kohapeal ajakohastada nii, et need vastavad multifunktsionaalse seadme määratlusele.
6. „Koopiamasin“ on toode, mille ainus funktsioon on valmistada paberkandjal originaalist paberkandjal koopiaid. See määratlus hõlmab tooteid, mida müüakse koopiamasinate ja täiendatavate digitaalsete koopiamasinatena.
7. „Multifunktsionaalne seade“ on toode, mis täidab kaht või rohkemat põhifunktsiooni (printer, skänner, koopiamasin). Multifunktsionaalsel seadmel võib olla sisseehitatud vormitegur või see võib koosneda mitmest funktsionaalselt ühendatud komponendist. Multifunktsionaalse seadme kopeerimisfunktsioon erineb ühe lehe kaupa kopeerimise funktsioonist, mis mõnel faksimasinal esineb. See määratlus hõlmab tooteid, mida müüakse multifunktsionaalsete seadmete ja multifunktsionaalsete toodetena.
8. „Skänner“ on toode, mille põhifunktsioon on teisendada paberoriginaalid elektroonilisteks kujutisteks, mida saab salvestada, redigeerida, teisendada ja edastada, peamiselt personaalarvuti keskkonnas. See määratlus hõlmab tooteid, mida müüakse skänneritena.
9. Käesoleva paragrahvi lõike 1 rakendusalasse ei kuulu:
10. digitaalsed duplikaatorid;
11. kirjasaatmismasinad;
12. faksimasinad.
13. Kulumaterjalid käesoleva määruse tähenduses on asendatavad tooted, mis on pildindusseadme toimimiseks vajalikud. Neid saab asendada või lisada kas lõppkasutaja või teenusepakkuja tavapärase kasutamise ajal ning pildindusseadme eluaja jooksul.
14. Kulumaterjalid käesoleva määruse reguleerimisalas on uued või taastatud või täidetud anumad ja kassetid.
15. „Anum“ on lõppkasutaja asendatav toode, mille sees on tooner või tint ja mis paigaldatakse pildindusseadme peale või sisse või tühjendatakse selle sisse. Anumad ei sisalda pildindusseadme toimimiseks vajalikke sisseehitatud komponente ega liikuvaid osi.
16. „Kassett (tint/tooner)“ on lõppkasutaja asendatav toode, mis paigaldatakse pildindusseadme sisse või peale ning millel on printimisega seotud funktsioonid ja mis sisaldab lisaks tindile või toonerile pildindusseadme toimimiseks vajalikke sisseehitatud komponente või liikuvaid osi.
17. Pildindusseadmed ja nende keskkonnahoidlikud kriteeriumid on sätestatud käesoleva määruse lisas 6.